חוק הרשות הלאומית למלחמה בסמים ובשימוש לרעה באלכוהול

{{ח:התחלה}}
{{ח:כותרת|חוק הרשות הלאומית למלחמה בסמים ובשימוש לרעה באלכוהול, התשמ״ח–1988}}

{{ח:פתיח-התחלה}}
{{ח:מאגר|2000574}} {{ח:תיבה|ס״ח תשמ״ח, 90|חוק הרשות למלחמה בסמים|https://fs.knesset.gov.il/11/law/11_lsr_210654.pdf}}; {{ח:תיבה|תשמ״ט, 101|ת״ט|https://fs.knesset.gov.il/12/law/12_lsr_ec_317371.pdf}}, {{ח:תיבה|102|ת״ט|https://fs.knesset.gov.il/12/law/12_lsr_ec_317835.pdf}}; {{ח:תיבה|תשנ״ה, 205|תיקון|https://fs.knesset.gov.il/13/law/13_lsr_211171.pdf}}; {{ח:תיבה|תשס״ד, 14|תיקון מס׳ 2|https://fs.knesset.gov.il/16/law/16_lsr_299835.pdf}}; {{ח:תיבה|תשע״ב, 613|תיקון מס׳ 3|https://fs.knesset.gov.il/18/law/18_lsr_301452.pdf}}; {{ח:תיבה|תשע״ז, 1139|חוק הרשות למאבק באלימות, בסמים ובאלכוהול|https://fs.knesset.gov.il/20/law/20_lsr_390427.pdf}}.

''תיקון התוספת:'' ק״ת תשנ״ב, 861; תשנ״ד, 702; תשנ״ח, 702; תשנ״ט, 1042, 1042; תש״ס, 920; תשס״א, 40, 274; תשס״ב, 672.
{{ח:סוגר}}
{{ח:מפריד}}

{{ח:מבוא}}
{{ח:הערה|לפי {{ח:חיצוני|חוק הרשות למאבק באלימות, בסמים ובאלכוהול#סעיף 19|סעיף 19 לחוק הרשות למאבק באלימות, בסמים ובאלכוהול, התשע״ז–2017}}, '''חוק הרשות הלאומית למלחמה בסמים ובשימוש לרעה באלכוהול, התשמ״ח–1988 – בטל החל מיום 7.2.2018'''.}}
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: הרשות}}

{{ח:פנימי|פרק ב סימן א|סימן א׳: הקמת הרשות ותפקידיה}}

{{ח:פנימי|פרק ב סימן ב|סימן ב׳: מועצת הרשות}}

{{ח:פנימי|פרק ב סימן ג|סימן ג׳: מנהל הרשות, המינהלה ותפקידיה}}

{{ח:פנימי|פרק ב סימן ד|סימן ד׳: תקציב וכספים}}

{{ח:פנימי|פרק ג|פרק ג׳: פעילות משרדי הממשלה והפיקוח על הרשות}}

{{ח:פנימי|פרק ד|פרק ד׳: הוראות שונות}}

{{ח:פנימי|תוספת|תוספת}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות|תיקון: תשנ״ה, תשע״ב}}
{{ח:ת}} בחוק זה –
{{ח:ת|סוג=הגדרה}} ”אלכוהול“ – משקאות משכרים כהגדרתם {{ח:חיצוני|פקודת המשקאות המשכרים (ייצור ומכירה)|בפקודת המשקאות המשכרים (ייצור ומכירה)}}, לרבות כוהל אתילי, אתנול, אתיל ואלכוהול ולמעט סמים ותרופות המוכנים או הנמכרים על ידי רוקח;
{{ח:ת|סוג=הגדרה}} ”השר“ – ראש הממשלה;
{{ח:ת|סוג=הגדרה}} ”סמים“ – סמים מסוכנים כהגדרתם {{ח:חיצוני|פקודת הסמים המסוכנים|בפקודת הסמים המסוכנים [נוסח חדש], התשל״ג–1973}}, וסמים אחרים שיקבע השר בתקנות, לאחר התייעצות עם שר הבריאות באישור הועדה המיוחדת למלחמה בנגע הסמים של הכנסת; לא הוקמה ועדה כאמור, באישור ועדה אחרת שהכנסת תקבע לענין חוק זה;
{{ח:ת|סוג=הגדרה}} ”שימוש לרעה בסמים או באלכוהול“ – לרבות כל עשיה הקשורה בסמים, שלא לצורך מטרות רפואיות או שלא לפי הרשאה כדין, וכל עשייה הקשורה באלכוהול הנוגדת את הוראות הדין.

{{ח:קטע2|פרק ב|פרק ב׳: הרשות}}
{{ח:קטע3|פרק ב סימן א|סימן א׳: הקמת הרשות ותפקידיה}}

{{ח:סעיף|2|הקמת הרשות|תיקון: תשס״ד, תשע״ב}}
{{ח:ת}} מוקמת בזה הרשות הלאומית למלחמה בסמים ובשימוש לרעה באלכוהול (להלן – הרשות).

{{ח:סעיף|3|הרשות תאגיד}}
{{ח:ת}} הרשות היא תאגיד.

{{ח:סעיף|4|הרשות גוף מבוקר}}
{{ח:ת}} הרשות תהיה גוף מבוקר כמשמעותו {{ח:חיצוני|חוק מבקר המדינה#סעיף 9|בסעיף 9(6) לחוק מבקר המדינה, התשי״ח–1958 [נוסח משולב]}}.

{{ח:סעיף|5|תפקידי הרשות|תיקון: תשע״ב}}
{{ח:תת|(א)}} הרשות תקבע מדיניות מניעה, טיפול, שיקום, ענישה ואכיפת חוק בתחום השימוש לרעה בסמים ובאלכוהול כדי שזו תהווה בסיס לפעילותה ולפעילות הממשלה בנושא; גיבשה הרשות מדיניות באחד הנושאים שבתחום תפקידיה, יביאה השר לאישור הממשלה אם ביקשה זאת הרשות.
{{ח:תת|(ב)}} בלי לפגוע בכלליות האמור בסעיף קטן (א) יכללו תפקידי הרשות גם את אלה:
{{ח:תתת|(1)}} לגבש מדיניות שיתוף פעולה בין משרדי הממשלה, הרשויות המקומיות וגופים אחרים הפועלים בתחום השימוש לרעה בסמים ובאלכוהול, לתאם ולקדם שיתוף פעולה זה;
{{ח:תתת|(2)}} לתכנן ולקדם מסגרות פעולה ושירותים למניעה, לטיפול, לשיקום, לענישה ולאכיפת החוק, בתחום השימוש לרעה בסמים, בהתאם למדיניות הרשות;
{{ח:תתת|(3)}} לפעול למניעת השימוש לרעה בסמים ובאלכוהול, על ידי הרחבת החינוך לתלמידים ולנוער והעמקתו, בין במסגרת בתי הספר ובין במסגרות אחרות;
{{ח:תתת|(4)}} לפעול להרחבת ההסברה ולהעמקת המודעות הציבורית לנגע הסמים במגמה למנוע את השימוש לרעה בהם;
{{ח:תתת|(5)}} לפעול להקמתם, לפיתוחם, לניהולם ולהחזקתם של מסגרות מתאימות, שירותים ותכניות פעולה למניעה, לטיפול, לשיקום, לענישה ולאכיפת החוק, בתחום השימוש לרעה בסמים ובאלכוהול בהתאם למדיניות הרשות ובשיתוף עם המשרדים הנוגעים בדבר;
{{ח:תתת|(6)}} לסייע לשירותים הממלכתיים ולשירותי הרשויות המקומיות בייעוץ ובהכוונה בנוגע לטיפול בנפגעי סמים ובבני משפחותיהם;
{{ח:תתת|(7)}} לעודד פעולות התנדבותיות בקרב יחידים וגופים למניעה, לטיפול ולשיקום של משתמשים לרעה בסמים ובאלכוהול, להדריכם, להנחותם ולפקח על פעולותיהם;
{{ח:תתת|(8)}} ליזום ולתאם הכשרה והסמכה של כוח אדם מקצועי במוסדות ובשירותים הפועלים בתחום המניעה, הטיפול והשיקום של משתמשים לרעה בסמים ובאלכוהול, ולפקח על פעולותיהם;
{{ח:תתת|(9)}} לפעול למעקב אחר אכיפת החוק והענישה בתחום השימוש לרעה בסמים ובאלכוהול, ולהציע הצעות בענין זה;
{{ח:תתת|(10)}} לקבוע כללים להקצבות לגופים הפועלים בתחום המניעה, הטיפול והשיקום של משתמשים לרעה בסמים ובאלכוהול מתוך תקציב הרשות ולהקצותם;
{{ח:תתת|(11)}} לרכז מידע, ליזום מחקרים, לפתח ידע בתחום פעולתה של הרשות, בכפוף להוראות כל דין;
{{ח:תתת|(12)}} לקיים קשרים עם גופים ארציים ובינלאומיים הפועלים בתחום השימוש לרעה בסמים ובאלכוהול.

{{ח:קטע3|פרק ב סימן ב|סימן ב׳: מועצת הרשות}}

{{ח:סעיף|6|מועצת הרשות|תיקון: תשמ״ט, תשע״ב}}
{{ח:תת|(א)}} לרשות תהיה מועצה ובה ארבעים ושלושה חברים שימנה השר, באישור הממשלה; הודעה על המינוי תפורסם ברשומות.
{{ח:תת|(ב)}} המועצה תהיה מורכבת מאלה:
{{ח:תתת|(1)}} ששה עשר בעלי תפקידים כמפורט {{ח:פנימי|תוספת|בתוספת}};
{{ח:תתת|(2)}} נציג אחד מבין עובדי משרדו של כל אחד מאלה: ראש הממשלה, שר הפנים, שר המשפטים, שר האוצר, שר הבינוי והשיכון ושר הבטחון;
{{ח:תתת|(3)}} נציג אחד של כל אחד מאלה: המוסד לביטוח לאומי; שירות התעסוקה; הרשות לשיקום האסיר; המועצה להשכלה גבוהה; ההסתדרות הרפואית בישראל; הסתדרות הפסיכולוגים; איגוד העובדים הסוציאליים; הסתדרות האחיות; האגודה הישראלית לקרימינולוגיה; מרכז השלטון המקומי; מועצת תנועות הנוער; המועצה הלאומית למחקר ופיתוח; הסתדרות המורים; ארגון המורים העל־יסודיים;
{{ח:תתת|(4)}} שלושה חברים שימנה השר, אחד מקרב התנועות הקיבוציות, אחד מקרב גופים מתנדבים המטפלים במשתמשים בסמים, ואחד מקרב קופות החולים, בהתייעצות עם שר הבריאות;
{{ח:תתת|(5)}} ארבעה נציגי ציבור שיקבע השר.
{{ח:תת|(ג)}} לבקשת שר רשאית המועצה להזמין נושא תפקיד נוסף לדיוניה כמשתתף קבע.
{{ח:תת|(ד)}} השר רשאי לקבוע בצו לאחר התייעצות עם השר הנוגע בדבר, כי במקום בעל תפקיד מהתפקידים האמורים {{ח:פנימי|תוספת|בתוספת}}, ייקבע בעל תפקיד אחר מאותו משרד, הקשור בנושא המלחמה בסמים ובשימוש לרעה באלכוהול.

{{ח:סעיף|7|יושב־ראש}}
{{ח:ת}} השר ימנה מבין חברי המועצה יושב־ראש למועצה; השר רשאי למנות מבין חברי המועצה אדם שיהיה ממלא־מקום ליושב־ראש המועצה.

{{ח:סעיף|8|תקופת כהונה}}
{{ח:ת}} תקופת כהונתם של חברי המועצה שמונו בהתאם {{ח:פנימי|סעיף 6|לסעיף 6(ב)(2) עד (5)}} תהיה שלוש שנים; חבר מועצה שתקופת כהונתו תמה ניתן למנותו מחדש. חבר מועצה שכהונתו תמה יוסיף לכהן עד מינוי חבר אחר במקומו, או עד מינויו מחדש, לפי הענין.

{{ח:סעיף|9|העברת חבר מכהונתו}}
{{ח:ת}} השר רשאי להעביר חבר מועצה מכהונתו אם הוא:
{{ח:תת|(1)}} הורשע בעבירה שיש עמה קלון;
{{ח:תת|(2)}} אינו מסוגל מטעמי בריאות למלא את תפקידיו;
{{ח:תת|(3)}} נעדר ללא סיבה מוצדקת מארבע ישיבות רצופות של המועצה.

{{ח:סעיף|10|חילופי חברים}}
{{ח:ת}} חדל חבר מועצה לכהן בתפקיד שבשלו מונה חבר מועצה או שלא נתקיימו בו עוד התנאים שבשלהם מונה וכן אם התפטר מהמועצה, הועבר מכהונתו או נפטר, יתמנה במקומו חבר אחר באותה דרך בה נתמנה אותו חבר מועצה.

{{ח:סעיף|11|תפקידי המועצה}}
{{ח:ת}} תפקידי המועצה יהיו:
{{ח:תת|(1)}} להתוות את קווי הפעולה של הרשות;
{{ח:תת|(2)}} להנחות את המינהלה במילוי תפקידיה ולפקח על פעולותיה;
{{ח:תת|(3)}} לדון בהצעת התקציב השנתי כאמור {{ח:פנימי|סעיף 18|בסעיף 18}}, בדין־וחשבון השנתי ובכל ענין אחר הנוגע לפעילותה של הרשות.

{{ח:סעיף|12|מינוי ועדה|תיקון: תשנ״ה}}
{{ח:ת}} המועצה רשאית למנות מבין חבריה, לנושא שבתחום תפקידיה, ועדה קבועה או ועדה לענין מסוים, למנות לה יושב ראש ולאצול לה מסמכויותיה, כפי שתקבע; אולם המועצה לא תאצול לועדה שמינתה כאמור את הסמכויות הבאות:
{{ח:תת|(1)}} הסמכות להתוות את קווי הפעולה של הרשות לפי {{ח:פנימי|סעיף 11|סעיף 11(1)}};
{{ח:תת|(2)}} הסמכות לדון ולהכניס שינויים בהצעת התקציב לפי {{ח:פנימי|סעיף 11|סעיף 11(3) רישה}}.

{{ח:סעיף|12א|תוקף|תיקון: תשנ״ה}}
{{ח:ת}} החלטה של המועצה או של ועדה מועדותיה לא תיפסל מחמת זה בלבד שבזמן קבלתה היה מקומו של חבר המועצה או חבר הועדה פנוי מכל סיבה שהיא.

{{ח:סעיף|13|סדרי דיון}}
{{ח:תת|(א)}} השר, בהתייעצות עם המועצה, רשאי לקבוע בתקנות הוראות בדבר מנין חוקי, דרכי כינוס המועצה וועדותיה וניהול ישיבותיהן, סדרי ההצבעה, סמכויות יושב־ראש המועצה או יושב־ראש ועדה, והחזר הוצאות שנגרמו לחברי המועצה ולחברי המינהלה שאינם עובדי הרשות או עובדי מדינה עקב השתתפותם בישיבות המועצה, הועדות או המינהלה.
{{ח:תת|(ב)}} המועצה וועדותיה יקבעו את סדרי עבודתן אם לא נקבעו בתקנות כאמור בסעיף קטן (א).
{{ח:תת|(ג)}} המועצה תתכנס ארבע פעמים בשנה לפחות.

{{ח:קטע3|פרק ב סימן ג|סימן ג׳: מנהל הרשות, המינהלה ותפקידיה}}

{{ח:סעיף|14|מנהל הרשות, כהונתו וסמכויותיו|תיקון: תשנ״ה}}
{{ח:תת|(א)}} השר, בהתייעצות עם המועצה, ובאישור הממשלה, ימנה מנהל לרשות. השר בהתייעצות עם המועצה רשאי למנות סגן למנהל הרשות.
{{ח:תת|(א1)}} תקופת כהונתו של המנהל תהיה חמש שנים; השר, בהתייעצות עם המועצה ובאישור הממשלה, רשאי לשוב ולמנותו בתום כל תקופת כהונה, לתקופת כהונה נוספת.
{{ח:תת|(א2)}} כהונת המנהל תפקע באחת מאלה:
{{ח:תתת|(1)}} התפטר בהודעה בכתב שהגיש לשר באמצעות המועצה;
{{ח:תתת|(2)}} השר, בהתייעצות עם המועצה ובאישור הממשלה, קבע כי נבצר מהמנהל, דרך קבע, למלא את תפקידו;
{{ח:תתת|(3)}} השר, בהתייעצות עם המועצה ובאישור הממשלה, החליט להעבירו מכהונתו מטעמים שיפורטו.
{{ח:תת|(א3)}} בכפוף להוראות חוק זה ולהחלטות המועצה והמינהלה יהיו למנהל כל הסמכויות הדרושות לניהול הרשות ובכלל זה לייצגה ולחתום על הסכמים בשמה, למעט הסמכות לחתום על הסכמים בינלאומיים.
{{ח:תת|(א4)}} המנהל רשאי לאצול מסמכויותיו לפי חוק זה לעובד מעובדי הרשות וליפות את כוחו לחתום על כל מסמך בשם הרשות.
{{ח:תת|(ב)}} עניני הרשות ינוהלו בידי המינהלה, שתהא מורכבת ממנהל הרשות, סגנו – אם נתמנה כאמור, ושבעה חברים שימונו מבין עובדי משרדו של כל אחד מאלה: השר, שר האוצר, שר הבריאות, שר החינוך והתרבות, שר המשטרה, שר המשפטים ושר העבודה והרווחה, ושלושה נציגי ציבור שימנה השר בהתייעצות עם המועצה מבין חברי המועצה שאינם עובדי המדינה.
{{ח:תת|(ג)}} מספר חברי המינהלה לא יעלה על שנים עשר.

{{ח:סעיף|15|תפקיד המינהלה}}
{{ח:ת}} תפקידי המינהלה הם:
{{ח:תת|(1)}} לפעול לביצוע תפקידי הרשות בהתאם להנחיות המועצה;
{{ח:תת|(2)}} להכין את התקציב השנתי של הרשות ולהגישו למועצה;
{{ח:תת|(3)}} להגיש למועצה דין־וחשבון שנתי על פעולות הרשות וכל דין־וחשבון אחר שתדרוש המועצה על פעולות הרשות;
{{ח:תת|(4)}} לפרסם סיכום שנתי על פעולות הרשות;
{{ח:תת|(5)}} להעביר לשר לפי דרישתו דין־וחשבון או מידע על ענין שהוא בגדר תפקידיה וסמכויותיה;
{{ח:תת|(6)}} למנות את עובדי הרשות ולקבוע את תפקידיה וסמכויותיהם, כאמור {{ח:פנימי|סעיף 17|בסעיף 17}}.

{{ח:סעיף|16|סמכויות המינהלה}}
{{ח:ת}} המינהלה מוסמכת לבצע בשם הרשות כל פעולה הדרושה למילוי תפקידי הרשות על פי חוק זה, למעט פעולות שיוחדו בחוק זה למועצה.

{{ח:סעיף|17|עובדי הרשות}}
{{ח:תת|(א)}} השר יקבע בהתייעצות עם שר האוצר את התקן לעובדי הרשות.
{{ח:תת|(ב)}} דין קבלתם של עובדים לרשות ומינוייהם יהיה כדין זה של עובדי המדינה, בשינויים שייקבעו בתקנות.
{{ח:תת|(ג)}} שכרם ותנאי עבודתם של עובדי הרשות, לרבות המנהל וסגנו, יהיו כתנאי עבודתם של עובדי המדינה ובתיאומים שתקבע המינהלה באישור השר.

{{ח:קטע3|פרק ב סימן ד|סימן ד׳: תקציב וכספים}}

{{ח:סעיף|18|תקציב}}
{{ח:תת|(א)}} המינהלה תכין, לתאריך שקבעה המועצה, הצעת תקציב שנתי לרשות ותגיש אותו למועצה. בנסיבות מיוחדות רשאית המינהלה להגיש הצעת תקציב לתקופה קצרה משנה וכן הצעת תקציב נוסף.
{{ח:תת|(ב)}} המועצה תדון בהצעת התקציב ותעביר אותה לשר בשינויים שייראו לה.
{{ח:תת|(ג)}} תקציב הרשות טעון אישור השר.

{{ח:סעיף|19|מימון}}
{{ח:ת}} תקציב הרשות ימומן מאוצר המדינה וממענקים ותרומות שתקבל הרשות.

{{ח:קטע2|פרק ג|פרק ג׳: פעילות משרדי הממשלה והפיקוח על הרשות}}

{{ח:סעיף|20|פעילות משרדי הממשלה}}
{{ח:ת}} משרדי הממשלה יפעלו בשיתוף פעולה עם הרשות בעניינים שבתחומה של הרשות. תקנות שיתקין שר בענינים שמתפקידי הרשות יהיו בהתייעצות עם השר הממונה על ביצוע חוק זה.

{{ח:סעיף|21|פיקוח}}
{{ח:תת|(א)}} הרשות תעביר מדי שנה לשר דין־וחשבון על פעולותיה; כן תפרסם הרשות סיכום שנתי של פעולותיה.
{{ח:תת|(ב)}} הרשות תעביר בכל עת לשר לפי דרישתו, דין וחשבון וכן מידע שוטף או חד־פעמי על כל ענין שהוא בגדר תפקידיה וסמכויותיה.

{{ח:קטע2|פרק ד|פרק ד׳: הוראות שונות}}

{{ח:סעיף|22|קיום סמכויות|תיקון: תשמ״ט־2}}
{{ח:ת}} קיומם של המועצה, ועדותיה או המינהלה ותוקף החלטותיהם לא ייפגעו מחמת שנתפנה מקומו של חבר או שהיה פגם במינויו.

{{ח:סעיף|23|סמכות לקבל מידע וסודיות|תיקון: תשע״ב}}
{{ח:תת|(א)}} מנהל הרשות או מי שהוא הסמיך לכך רשאי לדרוש מכל אדם העוסק – בין בשכר ובין בהתנדבות – בטיפול, גמילה או שיקום של משתמש לרעה בסמים או באלכוהול, כל ידיעה ומסמך או דין־וחשבון (להלן – מידע) הדרושים לרשות לצורך מילוי תפקידיה. השר באישור ועדת הפנים והגנת הסביבה של הכנסת יקבע בתקנות סוג המידע שניתן לדרוש וסדרי העברתו, קבלתו ושמירתו.
{{ח:תת|(ב)}} מי שקיבל מידע לפי סעיף קטן (א) חייב לשמרו בסוד ולא לגלותו, אלא כמתחייב לביצוע חוק זה או לפי כל דין.

{{ח:סעיף|24|דין הרשות כדין המדינה}}
{{ח:ת}} דין הרשות כדין המדינה לענין:
{{ח:תת|(1)}} תשלום מסים, מס בולים, אגרות, ארנונות, היטלים ותשלומי חובה אחרים;
{{ח:תת|(2)}} {{ח:חיצוני|חוק הנזיקים האזרחיים (אחריות המדינה)|חוק הנזיקים האזרחיים (אחריות המדינה), התשי״ב–1952}};
{{ח:תת|(3)}} סעד בדרך צו מניעה.

{{ח:סעיף|25|דין מנהל הרשות, סגן מנהל הרשות ועובדיה}}
{{ח:תת|(א)}} דין מנהל הרשות, סגן מנהל הרשות ועובדי הרשות (להלן – עובדי הרשות) לענין חיקוקים אלה כדין עובדי המדינה:
{{ח:תתת|(1)}} {{ח:חיצוני|חוק הבחירות לכנסת|חוק הבחירות לכנסת [נוסח משולב], התשכ״ט–1969}};
{{ח:תתת|(2)}} {{ח:חיצוני|חוק שירות המדינה (סיוג פעילות מפלגתית ומגבית כספים)|חוק שירות המדינה (סיוג פעילות מפלגתית ומגבית כספים), התשי״ט–1959}};
{{ח:תתת|(3)}} {{ח:חיצוני|חוק שירות הציבור (מתנות)|חוק שירות הציבור (מתנות), התש״ם–1980}};
{{ח:תתת|(4)}} {{ח:חיצוני|חוק שירות הציבור (הגבלות לאחר פרישה)|חוק שירות הציבור (הגבלות לאחר פרישה), התשכ״ט–1969}};
{{ח:תתת|(5)}} {{ח:חיצוני|פקודת הראיות|פקודת הראיות [נוסח חדש], התשל״א–1971}};
{{ח:תתת|(6)}} {{ח:חיצוני|פקודת הנזיקין|פקודת הנזיקין [נוסח חדש]}}.
{{ח:תת|(ב)}} {{ח:חיצוני|חוק שירות המדינה (משמעת)|חוק שירות המדינה (משמעת), התשכ״ג–1963}} (להלן – חוק המשמעת) יחול על עובדי הרשות כאילו היו עובדי המדינה; לענין זה {{ח:חיצוני|חוק שירות המדינה (משמעת)|בחוק המשמעת}} יבוא ראש הממשלה במקומו של השר בכל מקום שמדובר {{ח:חיצוני|חוק שירות המדינה (משמעת)|בחוק האמור}} בשר ומנהל הרשות יבוא במקום המנהל הכללי בכל מקום שמדובר בו {{ח:חיצוני|חוק שירות המדינה (משמעת)|בחוק האמור}}.

{{ח:סעיף|26|שמירת סמכויות}}
{{ח:ת}} הוראות חוק זה אינן באות לגרוע מסמכות שניתנה על־פי כל דין.

{{ח:סעיף|27|ביצוע ותקנות|תיקון: תשע״ב}}
{{ח:ת}} ראש הממשלה ממונה על ביצוע חוק זה והוא רשאי להתקין באישור ועדת הפנים והגנת הסביבה של הכנסת תקנות בכל ענין הנוגע לביצועו.

{{ח:סעיף|28|}}
{{ח:ת}} {{ח:הערה|הנוסח שולב {{ח:חיצוני|פקודת בריאות העם|בפקודת בריאות העם, 1940}}.}}

{{ח:סעיף|29|תחילה}}
{{ח:ת}} תחילתו של חוק זה, למעט {{ח:פנימי|סעיף 28|סעיף 28}}, בתום ששה חודשים מיום פרסומו.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 6|סעיף 6(ב)(1)}})}}}}

{{ח:סעיף*}}
{{ח:ת}} ואלה בעלי התפקידים במועצת הרשות:

{{ח:סעיף*|1||עוגן=תוספת פרט 1}}
{{ח:ת}} במשרד הבריאות: ראש שירותי בריאות הנפש, המתאם הארצי לנפגעי סמים ואלכוהול, מנהל מרכז שיקום לנפגעי סמים שקבע ראש שירותי בריאות הנפש, מנהל אגף הרוקחות וראש שירותי בריאות הציבור;

{{ח:סעיף*|2||תיקון: ק״ת תשנ״ט־2|עוגן=תוספת פרט 2}}
{{ח:ת}} במשרד העבודה והרווחה: מנהל האגף לנוער ולצעירים ושירותי תיקון, מנהל האגף לשירותים חברתיים ומפקח האגף להכשרה והשתלמות מקצועית;

{{ח:סעיף*|3||תיקון: ק״ת תשנ״ד, ק״ת תשנ״ח, ק״ת תשנ״ט|עוגן=תוספת פרט 3}}
{{ח:ת}} במשרד החינוך והתרבות: סגן מנהל המינהל הפדגוגי, מנהל תחום קידום נוער במינהל חברה ונוער, ממונה על חינוך לבריאות ולמניעת סמים ואלכוהול ומנהל מרכז ההסברה;

{{ח:סעיף*|4||תיקון: ק״ת תשנ״ב, ק״ת תש״ס, ק״ת תשס״א, ק״ת תשס״ב|עוגן=תוספת פרט 4}}
{{ח:ת}} בעלי תפקידים אחרים: ראש מחלקת מודיעין במשטרת ישראל; ראש מינהל האסיר בשירות בתי־הסוהר; ראש מדור פסיכיאטריה במפקדת קצין רפואה ראשי בצבא הגנה לישראל; פרקליט מחוז בפרקליטות המדינה.

{{ח:חתימות|נתקבל בכנסת ביום כ״ט בסיון התשמ״ח (14 ביוני 1988).}}
* '''יצחק שמיר'''
ראש הממשלה
* '''חיים הרצוג'''
נשיא המדינה
{{ח:סוגר}}

-->
{{ח:סוף}}
[[קטגוריה:בוט חוקים]]